**NJOFTIM PËR MARRJEN ME QERA TË AMBIENTEVE TË AGJENCISË KOMBËTARE TË KONTROLLIT TË CANNABIS-IT**

MINISTRIA E SHËNDETËSISË DHE MBROJTJES SOCIALE SHPALL NJOFTIMIN PËR FILLIMIN E PROCEDURAVE PËR MARRJEN ME QERA TË AMBIENTEVE.

Agjencia Kombëtare e Kontrollit të Cannabis-it, është person juridik publik buxhetor në varësinë e Ministrit përgjegjës për Shëndetësinë, organizimi i brendshëm i së cilës është miratuar nga Kryeministri, me Urdhër nr. 56, datë 05.04.2024 “*Për miratimin e strukturës dhe të organikës së Agjencisë Kombëtare të Kontrollit të Cannabis-it*”, në përputhje me legjislacionin në fuqi.

1. **Kriteret ligjore që duhet të plotësojnë ofertuesit**
2. Të jenë titullarë të ligjshëm të pronës së vërtetuar me certifikatë pronësie;
3. Vërtetim hipotekor që prona nuk është në sekuestro dhe është e lirë nga çdo barrë hipotekore apo detyrim tjetër ligjor;
4. Vërtetim nga FSHU-ja që nuk ka detyrime të pashlyera dhe kopje të kontratës së furnizimit të energjisë elektrike;
5. Vërtetim nga UKT-ja që nuk ka detyrime të pashlyera dhe kopje të kontratës së furnizimit nga ujësjellës-kanalizimet;
6. Nëse është tregtar/shoqëri tregtare duhet të paraqesë edhe:
7. vërtetim nga tatim-taksat që nuk ka detyrime të pashlyera;
8. vërtetim që nuk ka sigurime shoqërore të pashlyera nga e- Sigurime;
9. ekstrakt QKR-je që vërteton se ka status aktiv;
10. Vetëdeklarim për plotësimin e të gjitha kërkesave dhe të kritereve ligjore-teknike, që kërkohen nga Agjencia (qiramarrësi);
11. Vetëdeklarim që ofertuesi nuk është në konflikt interesi me Agjencinë;
12. Kopje ID-së e titullarit të pronës/ambienteve;
13. Ofertë me shkrim e çmimit të qirasë së ambienteve në muaj (*veç kërkesave të tjera, oferta të jetë e nënshkruar nga administratori ose pronari i ambientit dhe të përmbajë të dhënat sipas tabelës më poshtë*).

|  |  |  |  |  |  |
| --- | --- | --- | --- | --- | --- |
| Nr.  | Emri dhe NIPT i subjektit  | Përshkrimi | Sasi  | Sip. totale në m2 | Çmimi me TVSH |
| 1 |  | Ambient me qira | 1 |  |  |

1. **Kërkesat specifike të ambienteve objekt qiramarrjeje**
2. *Sipërfaqja e ambientit*

Duke vlerësuar akomodimin e 10 punonjësve nga momenti i nënshkrimit të kontratës midis palëve, akomodimin e 43 punonjësve duke filluar nga data 1 Shtator 2024, si dhe planifikimin për:

* **ambiente të magazinës** *(sipas Udhëzimit nr. 30 datë 27.12.2011 “Për menaxhimin e aktiveve në njësitë e sektorit publik”)*;
* **arkivit** (Sipas kreut II-G të Normave Tekniko-Profesionale dhe Metodologjike të Shërbimit Arkivor në Republikën e Shqipërisë - *Sekretaria dhe arkivi apo sekretari-arkivi i subjektit shtetëror apo joshtetëror vendosen në lokale të përshtashme, që plotësojnë kërkesat e teknologjisë së ruajtjes së dokumenteve. Ato pajisen me mjetet mbrojtëse nga zjarri, nga rrezet e diellit, pluhuri dhe nga dëmtuesit e tjerë fizikë e biologjikë;*
* **sallën e mbledhjeve** të përshtatshëm për funksionimin normal të Agjencisë.

Për sa i përket sipërfaqes së ambjentit duhet të plotësojë këto kritere:

Sipërfaqja totale e ambientit të punës duhet të variojë nga ***150 m2 deri në 190 m2 deri në datë 1 Shtator 2024, si dhe nga data 1 Shtator nevojiten ambiente me sipërfaqe nga 400 m2 deri në 450 m2.*** Përcaktimi i posteve të punës duhet të jetë sipas përcaktimeve në ***VKM Nr 521 datë 06.08.2014*** *“Për miratimin e rregullores për kërkesat minimale të sigurisë dhe shëndetit për punën me pajisje me ekran shfaqës”*, ku citohet në **pikën 2-Mjedisi** “*Hapësira e vendit individual të punës është jo më pak se 12m3 për person dhe projektohet në mënyrë të tillë që të ofrojë lehtësi për ndryshimin e pozicionit dhe kryerjen e lëvizjeve të punëmarrësit”,* si dhe të paktën **2 tualete *(****të kompletuara me pajisjet hidrosanitare dhe pajisjet për ujë të ngrohtë)*

1. *Godina duhet të jetë e ndërtuar konform standarteve të ndërtimit sipas legjislacionit shqiptar në fuqi. Zyrat të kenë ndricim natural si dhe sistem kondicionimi, dritare në çdo zyrë, ambjente pa lagështi.*
2. *Ndriçimi duhet të jetë i konceptuar, i realizuar, si dhe të mirëmbahet në mënyrë që të mënjanojë çdo lodhje të shikimit.*
3. *Mjedisi duhet të jetë patjetër i pajisur*:
* Me sistem të fikjes së zjarrit (kryesisht magazina dhe arkivi), fikës zjarri në sasi të mjaftueshme, të cilët duhet të jenë në gjendje të mirë funksionimi bazuar në legjislacionin në fuqi;
* Me sistem hidraulik dhe elektrik të përshtatshëm për ambiente zyre;
* Objekti duhet të ketë furnizim me ujë dhe energji elektrike 24/7 dhe të jetë i pajisur me matësit e ujit dhe të energjisë elektrike.
* Objekti/ambientet duhet të kenë rrjet interneti të instaluar, si dhe rrjetin e prizave.
* Me sistem ngrohje/ftohje;
* Të ketë infrastrukturën e duhur, që të mundësojë aksesin e personave më aftësi të kufizuara (të ketë rampë/ashensor)
1. Objekti duhet të jetë i përfunduar me dyer, dritare, i lyer dhe i gatshëm/i lirë për t’u shfrytëzuar nga qiramarrësi.
2. Ambientet duhet të jenë të mobiluara me mobilim bazik (tavolina, karrige, rafte etj);
3. ***Dorëzimi i objektit duhet të bëhet brenda 5 ditëve nga njoftimi për lidhje kontrate***.
4. Ofertuesi duhet të përcaktojë çmimin (oferta ekonomike), vlerën mujore të qirasë për një muaj, duke përfshirë të gjitha detyrimet tatimore, sipas legjislacionit në fuqi.
5. Pagesa e qirasë do të bëhet çdo muaj në lekë, brenda datës që palët do të bien dakord në kontratën me shkrim.
6. Afati i kontratës së qiradhënies të jetë jo më pak se një vit me të drejtë rinovimi. Afati do të përcaktohet gjithmonë nga qiramarrësi, i cili njofton me shkrim 30 ditë para mbarimit të kontratës qiradhënësin.
7. Vendndodhja:

Agjencia organizohet dhe funksionon në nivel qendror, me seli në Tiranë. Vendodhja e ambientit propozohet të jetë qendrore dhe sa më pranë Institucioneve të nivelit qendror me të cilat Agjencia ka bashkëpunim të ngushtë, si *Ministria e Shëndetësisë dhe Mbrojtjes Sociale, Ministria e Bujqësisë dhe Zhvillimit Rural dhe Ministria e Brendshme.*

**III. Paraqitja e dokumenteve dhe ofertës së qirasë së ambienteve**

1. Dorëzimi i dokumenteve dhe i ofertave ekonomike duhet të bëhet brenda **datës 7 Qershor 2024, ora 12:00**. Dokumentet te dorëzohen të skanuara në adresën elektronike të institucionit info@shendetesia.gov.al ose dorazi, pranë zyrës së protokollit të Ministrisë së Shëndetësisë dhe Mbrojtjes Sociale, në adresën: Rr. Kavajë, Tiranë.